अल्मोड़ा – जनपद के सदूरवर्ती तहसील स्याल्दे में निवास कर रहे लोगों को अब खतौनी निकालने के लिये तहसील भिकियासैण नहीं आना पड़ेगा। यह बात जिलाधिकारी नितिन सिंह भदौरिया ने आज तहसील स्याल्दे में आॅन लाइन खतौनी का शुभारम्भ करते हुये कही। उन्होंने कहा कि वर्ष 2014 से यह तहसील अस्तीत्व में आ गयी थी लेकिन 04 वर्ष बितने के बाद भी तक लोगों को खतौनी निकालने के लिये 30 किलोमीटर दूर भिक्यिासैण जाना पड़ रहा था। जिलाधिकारी ने बताया कि लोगों कि परेशानियों को ध्यान में रखते हुये जिला सूचना विज्ञान अधिकारी को निर्देशित किया गया कि इसमें तत्काल कार्यवाही करते हुये 15 दिन के भीतर कार्यवाही सुनिश्चित करें। इस समस्या का त्वरित निदान करने हेतु एनआईसी द्वारा स्याल्दे मेंअलग सर्वर लगाकर लोगों को खतौनी निकालने की सुविधा प्रदान कर दी गयी है।